ROMÂNIA







             SE APROBĂ

JUDEŢUL TIMIŞ







    PRIMAR

MUNICIPIUL TIMIŞOARA




                          Nicolae ROBU

DIRECŢIA DEZVOLTARE

Serviciul Proiecte cu Finanţare Internaţională

SC2015 – 13400/20.05.2015
Referat
privind aprobarea procedurii de lucru în baza Protocolului de cooperare nr.665 din 15.11.2011-23733/26.10.2011, încheiat între Municipiul Timişoara şi Serviciul de Telecomunicatii Speciale, în vederea realizării proiectului “Modernizarea staţiilor de transport public intermodal la nivelul polului de creştere Timişoara”

Pentru o bună dezvoltare a mediului de afaceri în Polul de Creştere Timişoara este nevoie de facilitarea mobilităţii, de dezvoltarea infrastructurii de acces, precum şi a transportului. Planul de acţiune pentru Polul de Creştere Timişoara ţine cont de corelarea dezvoltării economice a zonei cu nevoia de asigurare a accesibilităţii, ţinând cont de protejarea mediului şi creşterea calităţii vieţii.

Astfel, Municipiul Timişoara a luat hotărârea realizării unui sistem municipal de transport intermodal nepoluant, la nivelul Polului de Creştere Timişoara format din:  35 de staţii de biciclete, 11 staţii RATT şi 440 de biciclete, realizate astfel: 25 de staţii de biciclete, 11 staţii RATT şi 300 de biciclete realizate prin proiectul ,,Modernizarea staţiilor de transport public intermodal la nivelul Polului de Creştere  Timişoara’’; 9 staţii de biciclete şi 140 de biciclete realizate prin proiectul „Reabilitarea infrastructurii publice urbane a malurilor Canalului Bega” şi 1 staţie de biciclete realizată prin proiectul „Reabilitare  str. Iancu Văcărescu – tronsonul cuprins  între b-dul Regele Carol şi b-dul 16 decembrie 1989”,  finanţate în cadrul Programului Operaţional Regional 2007-2013, Axa prioritară 1 “Sprijinirea dezvoltării durabile a oraşelor – Poli Urbani de Creştere”, Domeniul major de intervenţie 1.1 “Planuri integrate de dezvoltare urbană”, la finalizarea implementării proiectului.

· Prin Hotărârea Consiliului Local a Municipiului Timişoara nr.409/13.12.2011 privind aprobarea proiectului "Modernizarea staţiilor de transport public intermodal la nivelul Polului de Creştere Timişoara", a Documentaţiei tehnico-economice şi a Analizei cost-beneficiu, precum şi a cheltuielilor legate de proiect ce revin Municipiului Timişoara, în vederea accesării fondurilor nerambursabile prin Programul Operaţional Regional 2007-2013 aferent Axei prioritare 1. - "Sprijinirea dezvoltării durabile a oraşelor-poli urbani de creştere", Domeniul major de intervenţie 1.1. - "Planuri integrate de dezvoltare urbană", Sub-domeniul: "Poli de creştere", modificată ulterior de HCLMT nr.218/03.05.2012, a fost aprobat proiectul ,,Modernizarea staţiilor de transport public intermodal la nivelul Polului de Creştere  Timişoara’’.

Obiectivul general al proiectului îl constituie dezvoltarea unui sistem rutier intermodal prin utilizarea mijloacelor de transport în comun şi a mijloacelor ecologice în detrimentul autovehiculelor personale, având ca şi scop principal reducerea gradului de poluare şi îmbunătăţirea mobilităţii urbane în Polul de Creştere Timişoara. 

Prin implementarea proiectului se va realiza o reţea de 25 staţii de închiriere de biciclete în regim self-service şi se va dezvolta o reţea coerentă de piste şi trasee destinate bicicliştilor, pe teritoriul Municipiului Timişoara. Totodată se va pune la dispoziţia populaţiei un număr de 300 biciclete şi se va asigura amenajarea intersecţiilor şi repararea a 23 km de piste dedicate circulaţiei bicicliştilor. Se vor construi în Municipiul Timişoara 11 staţii de transport în comun în scopul desfăşurării în condiţii optime a transportului public în comun şi pentru a mări gradul de siguranţă şi confort a pasagerilor care se află în aşteptarea mijloacelor de transport şi se va implementa în Polul de Creştere Timişoara o campanie de promovare a bicicletei ca mijloc de transport.

Proiectul „Modernizarea staţiilor de transport public intermodal la nivelul Polului de Creştere Timişoara” propune mecanisme moderne şi inovative de operare a infrastructurii de transport public cu biciclete şi construcţie a staţiilor de transport public în comun, mecansime ce contribuie la introducerea noilor tehnologii şi a soluţiilor informatice. Astfel:

· Administrarea sistemului pentru staţiile de biciclete va fi una unitară, datele fiind colectate pe două servere centrale, localizate în sediul Primăriei Timişoara. De pe acestea vor putea fi accesate atât rapoarte (ex: de utilizare, grad de ocupare, fişa utilizatorului etc) cât şi indicatori de stare sau alarme – necesare identificării şi soluţionării cât mai rapide a problemelor apărute;

· Întreaga reţea de staţii operează prin intermediul Internetului, acesta fiind suportul de transmitere a datelor;

· Protocoalele de comunicaţii de date precum şi procedurile de autentificare la sistem vor fi securizate conform standardelor existente în domeniu;

· Autentificarea utilizatorilor la sistem se va face pe baza unui card de acces personal şi a unui set de credenţiale unic pentru fiecare utilizator;

· Operarea cu interfaţa reţelei se va face prin intermediul ecranelor senzitive (touch-screen);

· Reţeaua va dispune de o suită completă de aplicaţii, cu module atât pentru client cât şi pentru server, cu mecanisme de autentificare, raportare, alertare, monitorizare şi securizare a tranzacţiilor;

· Eliberarea bicicletelor se va face prin comandă automatizată, în urma autentificării utilizatorului la sistem. Mecanismele automate de securizare a bicicletelor vor fi tip anti-vandal şi vor avea sistem de protecţie pentru cazul penelor de curent sau al altor erori survenite;

· Conectivitatea staţiilor la Internet va fi posibilă prin cele mai utilizate tehnologii ale momentului – conexiune LAN, conexiune wireless, conexiune GSM;

· Sistemul de biciclete, în sine, este un concept modern şi actual, implementat cu succes sau aflat în curs de implementare în multe metropole de pe glob (Ex: Paris, Barcelona, etc), fiind construit pe un cumul de tehnologii noi din sfera IT (securitate, comunicaţii, software, interfeţe publice);

· Staţiile de transport public în comun vor fi conectate la Internet, iar display-urile pe cele două părţi ale staţiei vor afişa informaţii de interes general, iar pentru 7 staţii din cele 11 pe partea interioară display-ul va avea şi o tastatură cu ajutorul căruia călătorul va putea accesa orice informaţii de care este interesat.

În cadrul prezentului proiect vor fi amplasate rasteluri automatizate de biciclete în punctele de interes de pe raza Municipiului Timişoara. Fiecare rastel va avea un centru de comandă de la care se va face autentificarea automată a utilizatorilor şi alocarea unei biciclete (pe bază de cartelă de acces la sistem). 

Gestionarea sistemului se va face centralizat, toate staţiile fiind interconectate şi administrate prin intermediul unui server.

Ca mod de operare, orice persoană va putea solicita un card de utilizator ce va putea fi obţinut de la centrele stabilite de Primaria Timişoara. Pe baza acestui card va obţine o bicicletă de la oricare dintre staţiile din proiect, bicicletă pe care o va folosi şi o va putea returna la oricare alta staţie.  

Astfel, staţiile de transport public intermodal – 25 buc, serverele - 2buc – amplasate în sediul central al Primăriei Municipiului Timişoara, strada C.D. Loga nr.1 şi staţiile de lucru -9 buc - prin care se va accesa sistemul informatic de gestionare a staţiilor de transport public intermodal  vor fi interconectate prin intermediul unei reţele de telecomunicaţii dedicate. Cele 9 staţii de lucru vor fi locate la centrele de distribuire bilete/abonamente RATT.

Având în vedere Protocolul de cooperare din data de 15.11.2011, încheiat între Municipiul Timişoara şi Serviciul de Telecomunicatii Speciale, care are ca obiect cooperarea interinstituţională în vederea realizării în comun de activităţi, servicii, proiecte, care să conducă la asigurarea de servicii de tehnologie a informaţiei şi de comunicaţii necesare desfăşurării activităţilor curente specifice fiecărei părţi, prin adresa înregistrată cu nr. SC2014-16953/01.07.2014,  s-au solicitat către  Serviciul de Telecomunicații Speciale acordarea  umătoarele servicii:

- identificarea provider-ilor de buclă locală în vederea închirierii serviciilor pentru asigurarea legăturilor de tip VPN între staţiile intermodale, şi serverul central locat în sediul central al Primăriei Municipiului Timişoara, strada C.D. Loga nr.1, in vederea realizării reţelei de comunicaţie a întregului sistem de transport inetrmodal descris mai sus;
- asigurarea managementului reţelei de comunicaţie pentru sistemul de trasnport intermodal; 
- studierea de variante alternative în vederea asigurării legaturilor de tip VPN între staţiile intermodale şi serverul central

Având în vedere cele mai sus menționate, Serviciul de Telecomunicații Speciale a întocmit o procedura de lucru  având ca obiect stabilirea cadrului de cooperare dintre STS și PMT în vederea realizării proiectului “Modernizarea staţiilor de transport public intermodal la nivelul polului de creştere Timişoara”, în baza procedurii de lucru pentru îndeplinirea protocolului nr. 665 din 15.11.2011-23733 din 26.10.2011,
PROPUNEM:
· Aprobarea procedurii de lucru  având ca obiect stabilirea cadrului de cooperare dintre STS și PMT în vederea realizării proiectului “Modernizarea staţiilor de transport public intermodal la nivelul polului de creştere Timişoara”, în baza procedurii de lucru pentru îndeplinirea protocolului nr. 665 din 15.11.2011-23733 din 26.10.2011 în vederea asigurării serviciilor solicitate pentru buna funcționare și exploatare a staţiilor de transport public intermodal, prevăzută în Anexa1 la prezentul referat.
· Procedura de lucru aprobată la articolul 1 își va produce efectele pe toată perioada de valabilitate a protocolului nr. 665 din 15.11.2011-23733 din 26.10.2011.

